b'\n_START_ARTICLE_\nCitronlunden\n_START_SECTION_\nPlot\n_START_PARAGRAPH_\nDa den israelske forsvarsminister (Doron Tavory) flytter ind ved siden af den pal\xc3\xa6stinensiske kvinde Selma (Hiam Abbass), starter en kamp om Selmas citronlund, som hun har arvet efter sin far, idet denne udg\xc3\xb8r en sikkerhedstrussel og derfor skal ryddes. Selma allierer sig med advokaten Ziad Daud (Ali Suliman), og mellem de to opst\xc3\xa5r en gensidig sympati, der bunder i Selmas f\xc3\xb8lelsesm\xc3\xa6ssige isolation: Hendes s\xc3\xb8n bor i USA, og hendes datter bes\xc3\xb8ger hende sj\xc3\xa6ldent, og Ziads savn efter sin datter, som han har efterladt i Rusland hos hendes mor. Filmen handler dels om Selmas kamp for sin ret og dels de menneskelige omkostninger ved den israelsk-pal\xc3\xa6stinensiske konflikt.'